hindi ko sinasabi sa iyong humalik ka sa kamay ng pari, alam kong ang pangamoy moy maselan na gaya ng ama mo na hindi makakain ng keso sa europa. ngunit dapat tayong magtiis, huwag umimik, pa oo sa lahat ng bagay. ano ang magagawa natin? ang mga prayle ay mayroon ng lahat ng bagay; kung ayaw sila ay walang magiging abogado, ni mediko. magtiis ka, anak ko, magtiis ka! sa, nakapagtiis na akong lubha, inang; buwanang akoy nagbata! patuloy si kabisang andang sa kaniyang paghihinagpis. hindi niya hinihinging kumampi sa mga prayle, siya man ay hindi rin; lubos niyang batid na sa bawat isang mabuti ay may sampung masama na kumukuha ng salapi ng mahihirap at nagpapadala sa mayayaman sa tatapunan. ngunit dapat na huwag kumibo, magtiis at magbata; walang ibang paraan.